b'\n_START_ARTICLE_\nKapsula (farmacija)\n_START_PARAGRAPH_\nKapsule so trdne enoodmerne farmacevtske oblike s trdimi ali mehkimi ovojnicami, razli\xc4\x8dnih oblik in prostornin. Vsebujejo trdno, teko\xc4\x8do ali pastozno vsebino. Namenjene so peroralni uporabi._NEWLINE_Ovojnice kapsul so narejene iz \xc5\xbeelatine ali drugih snovi, dodajajo pa se tudi snovi za prilagajanje konsistence, na primer sorbitol in glicerol. Dodane so lahko tudi druge pomo\xc5\xbene snovi, na primer povr\xc5\xa1insko aktivne snovi, za svetlobo neprepustna polnila, konzervanse, sladila, barvila ter korigense okusa in vonja. Po zau\xc5\xbeitju ovojnico na\xc4\x8denjajo prebavni sokovi, tako da se vsebina sprosti, ne smejo pa ovojnice po\xc5\xa1kodovati snovi v vsebini kapsule. Vsebina je lahko sestavljena iz ene ali ve\xc4\x8d zdravilnih u\xc4\x8dinkovin, dodane so lahko pomo\xc5\xbene snovi, na primer za raztapljanje, red\xc4\x8denje, drsenje in razpadanje.'